In ’n halfuur lange marteling het moordenaars die 21-jarige Ruan Ferreira in sy kantoor oorval en hom teen die muur gegooi.
Toe het hulle ’n bottel petrol byna leeg gemaak op hom, ’n vuurhoutjie getrek en hom aan die brand gesteek ...
Ruan en ’n kollega was besig om die kantoor te sluit toe drie mans ingekom het. Die kollega het later vertel die mans wou geld hê. Toe hulle weier, is hy teen die kop geslaan.
Die mans het petrol oor hom uitgegooi – waarskynlik in ’n poging om hom te dwing om vir hulle geld te gee. Steeds het die jong kantoorbestuurder gesê hy het nie geld nie.
“Ek kon nie glo dis my seun wat daar lê toe ek op die toneel aankom nie. Sy skoene was vasgebrand aan sy lyf,” het Ferreira vertel.
Nieu-Seeland se TV3 nuus rapporteer oor die moord, verkragting en misdaad wat buite beheer is in die nuwe Suid-Afrika.